Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 338

9. § Ha nem áll rendelkezésre megfelelő szolgálati fegyver, más fegyvereket, illetve fegyverhatású eszközöket is lehet alkalmazni, a szövetségi törvény rendelkezéseinek mutatis mutandis alkalmazásával. BELGIUM Szállítani tilos fegyverek, lőszerek és felszerelés A 25. Cikk szerinti határon átnyúló együttműködésre: Belgiumban nincs tilalom. A határon átnyúló együttműködés más formáira: a rendőrtisztek azon fegyvereket, lőszereket és felszerelést szállíthatják, amelyeket Belgiumban is használhatnak. Használni tilos fegyverek, lőszerek és felszerelés Belgium a szerződés 2. Mellékletében felsorolt fegyverek, lőszerek és felszerelés használatát engedélyezi. A küldő ország Belgium területén tevékenykedő tisztjének az alábbi alapelveket kell követnie: • Belgium nem engedélyezi a 9 mm-nél nagyobb kaliberű lőfegyverek használatát; • Belgium nem engedélyezi a lőfegyverek teljesen automatikus módban történő használatát; • Belgium nem engedélyezi az olyan bilincsek használatát, amelyek a letartóztatott személyeknek sérülést okozhatnak; • Belgium engedélyezi a paprikaspray használatát, de nem engedélyezi a kloro-acetofenon (CN) könnygáz használatát; • Belgium nem engedélyezi az elektromos botok használatát, de engedélyezi a hagyományos botokét; • Belgium nem engedélyezi a TASER (elektromos sokkoló) használatát. 2007/147/II. szám Az engedélyezett fegyverek, lőszerek és felszerelés jogi és gyakorlati feltételei (28. Cikk) 1. Önvédelem Rendőrségi törvény 38. Cikke A 37. cikk sérelme nélkül, a rendőrök csak önvédelem során használhatnak emberek ellen lőfegyvert. Büntető törvénykönyv 416. Cikke A jogos önvédelem során elkövetett emberölés vagy testi sértés nem tekinthető bűntettnek vagy vétségnek. Büntető törvénykönyv 416. Cikkének magyarázata • Az önvédelem mindenkire, nem csak a rendőrökre alkalmazandó • Az önvédelem az erőszak minden fajtája ellen irányulhat, nem csak a lőfegyverek ellen. • Ahhoz, hogy önvédelemnek lehessen tekinteni, a szituáció meg kell, hogy feleljen az alábbi követelményeknek: ∗ A támadás megkezdődött, vagy épp most kezdődik. Az áldozatnak nem feltétlenül kell életveszélyben lennie. Elég, ha valódi és jelentős kockázata áll fenn sérülésének. A támadás jogszerűtlen. Jogszerű és indokolt támadás ellen nincs hely önvédelemnek. Így például nem megengedett a jogszerű rendőri intézkedések ellen az erőszak alkalmazása. ∗ A támadásnak emberek ellen kell irányulnia. A büntető törvénykönyv 416. Cikke szerint a szóbeli sértés vagy fenyegetés nem tekinthetők emberek elleni támadásnak. ∗ Az önvédelemnek szükségesnek és arányosnak kell lennie. Ha az önvédelem túlmegy a szükséges határokon, ha a védekezés erőszakosabb a támadásnál, akkor szintén támadássá válik. Ami az arányosságot illeti, a fegyverhasználat következményeit mindig figyelembe kell venni. Fejbeverni valakit ugyanolyan halálos lehet, mint egy lövés. Ha valaki nem tudja magát máshogy megvédeni, és életveszélyben van, akkor a lőfegyver használata indokolt. ∗ A védekezésnek a támadással egyidejűleg kell történnie. Az önvédelem nem lehet bosszú, és ebből adódóan nem történhet a támadás befejezése után. Büntető törvénykönyv 417. Cikke A büntető törvénykönyv 416. Cikkének rendelkezései mellett két másik esetet lehet még önvédelemnek tekinteni. Ezeket a büntető törvénykönyv 417. Cikke magyarázza meg. 2007/147/II. szám Mindkét alábbi esetet jogos védelemnek lehet tekinteni:

Source: https://magyarkozlony.hu/hivatalos-lapok/71af3e8e7bfe6152ccbeed7866689568011b12ee/dokumentumok/7cdcb15e2f95425a0ab307ff955c4e3b437fa08c/letoltes